Doložka vybraných vplyvov

	1. Základné údaje

	Názov materiálu

	Návrh zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony


	Predkladateľ (a spolupredkladateľ)

	Ministerstvo vnútra Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia práva EÚ

	V prípade transpozície uveďte zoznam transponovaných predpisov:


	Termín začiatku a ukončenia PPK
	21. 2. – 4. 3. 2025

	Predpokladaný termín predloženia na pripomienkové konanie
	3. 6. – 23. 6. 2025

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	október 2025

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Každoročne na slovenských cestách zomrie viac než 250 ľudí a tento počet stagnuje, neznižuje sa. Európska komisia stanovila v Bielej knihe európskej dopravnej politiky do r. 2050 potrebu znížiť počet úmrtí na cestách na nulu. Podľa čl. 15 ods. 1 Ústavy Slovenskej republiky má každý právo na život. Ľudský život je hodný ochrany už pred narodením. Najčastejšími príčinami vzniku dopravných nehôd (detailné štatistické prehľady dopravnej nehodovosti - https://www.minv.sk/?kompletna-statistika) sú: 
1.	porušenie povinností vodiča (nevenovanie sa vedeniu vozidla, nesledovanie situácie v cestnej premávke),
2.	nedovolená rýchlosť jazdy (neprispôsobenie rýchlosti jazdy),
3.	porušenie povinností účastníka cestnej premávky (nerešpektovanie dopravných značiek a dopravných zariadení, nedisciplinované a neohľaduplné správanie sa).
Vývoj dopravnej nehodovosti z viacročného pohľadu možno charakterizovať ako ustálený, čo je v absolútnom protiklade k splneniu stanovenej „nulovej vízie“ a dostatočnej ochrany každého jedného ľudského života.

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Cieľom je zvýšiť bezpečnosť účastníkov cestnej premávky a znížiť počet dopravných nehôd najmä tých s následkami na životoch a zdraví prostredníctvom precizovania mechanizmov zameraných na recidivistov, sprísnením posudzovania prekročenia rýchlosti jazdy, zvýšenou ochranou chodcov na priechode pre chodcov, rozšírením okruhu porušení, ktoré možno riešiť v rámci tzv. objektívnej zodpovednosti držiteľa vozidla a upravením pravidiel jazdy malých elektrických vozidiel.

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

Návrh zákona sa priamo dotýka všetkých účastníkov cestnej premávky a orgánov verejnej správy: Ministerstvo vnútra SR, orgány Policajného zboru a Ministerstvo dopravy SR.

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?
Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

Neschválenie návrhu zákona nezníži počet dopravných nehôd a neochráni tak ľudí pred negatívnymi vplyvmi dopravných nehôd. (nulový variant)

	6. Vykonávacie predpisy

	Predpokladá sa prijatie/zmena  vykonávacích predpisov?
	☒  Áno
	☐  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

Áno, návrh zákona vyvolá potrebu úpravy vyhlášky č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov a vyhlášky č. 30/2020 Z. z. o dopravnom značení v znení neskorších predpisov

	7. Transpozícia/implementácia práva EÚ 

	Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ.
	☐  Áno
	☒  Nie


Ak áno, uveďte, ktorých vplyvov podľa bodu 9 sa goldplating týka:

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Preskúmanie účelnosti návrhu zákona bude vykonávané priebežne po nadobudnutí jeho účinnosti najmä prostredníctvom počtov dopravných nehôd a ich následkov.

	* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.


	9. Vybrané vplyvy  materiálu

	Vplyvy na rozpočet verejnej správy
	☒	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☒	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☐	Pozitívne
	☒	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☒	Pozitívne
	☐	Žiadne
	☒	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 
Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).
Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.
V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

Návrh zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony sa predkladá s cieľom ochrany života a zdravia účastníkov cestnej premávky formou zníženia počtu dopravných nehôd a ich následkov. Ako pozitívny vplyv sa predpokladá zvýšenie bezpečnosti na cestách predovšetkým formou generálnej prevencie, ale aj individuálnej represie, pri ktorej sa predpokladá zníženie počtu dopravných nehôd a tým ochrana jednotlivca pred nežiadúcimi negatívnymi následkami dopravných nehôd. Znížením počtu dopravných nehôd sa priamo úmerne znížia aj priame následky dopravnej nehody, ako sú zachránené ľudské životy, zdravie, majetok, ale aj finančné náklady na následné postupy, ako sú 
a)	príjazd policajta (často aj príjazd rýchlej zdravotnej pomoci alebo aj hasičov) na miesto nehody za účelom jej dokumentácie, resp. pomoci zraneným (vzhľadom na rozmanitosť následkov nehôd, vzdialeností a časov nehôd by vyčíslenie úspory nebolo objektívne),
b)	odstraňovanie možných následkov – finančné kompenzácie poisťovní za škody na zdraví a majetku, čas strávený likvidáciou poistnej udalosti (suma je príliš závislá od rôznorodosti poškodení), 
c)	plynulosť cestnej premávky (logistika).
Uvedené pozitívne vplyvy však nie je možné z dôvodu nedostatku vstupných informácií a väčšieho počtu premenných položiek presnejšie kvantifikovať. Návratnosť je však možné sledovať už prvým zachráneným životom (a to aj pri finančnom vyčíslení hodnoty jedného ľudského života 3,3 mil. eur a 0,47 mil. eur/ťažké zranenie – podľa metodickej príručky MD SR k tvorbe analýz nákladov a prínosov z mája 2021).
Znížením hodnoty prekročenej rýchlosti jazdy sa sprísni postih za tieto porušenia pravidiel cestnej premávky, čím sa zvýši hranica pokút ukladaných za ne a tým možno predpokladať aj čiastočné zvýšenie príjmu štátneho rozpočtu avšak takéto zvýšenie pokuty má pôsobiť odradzujúco, preto sa súčasne predpokladá aj zníženie počtu porušení. Vzhľadom na väčšie množstvo premenných údajov (najmä správanie sa jednotlivca a prekročená rýchlosť jazdy) nie je možné tento pozitívny vplyv na štátny rozpočet exaktne kvantifikovať, v analýze vplyvov na rozpočet je uvedený len kvalifikovaný odhad.
Rozšírením okruhu porušení, ktoré možno riešiť v rámci tzv. objektívnej zodpovednosti držiteľa vozidla a súčasne ponechanie aj možnosti tieto porušenia riešiť v rámci tzv. subjektívnej zodpovednosti vodiča vozidla môže dôjsť k zvýšeniu počtu správnych deliktov držiteľa vozidla, ale na druhej strane k poklesu priestupkov vodiča. Uvedený pomer, prípadne aj zvýšenie počtu detegovaných porušení (ak budú (a koľko) obstarané do výbavy polície zariadenia na automatizovanú detekciu porušení) nie je v súčasnej dobe možné predpokladať.

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
pplk. JUDr. Katarína Manduchová, Prezídium Policajného zboru, e-mail: katarina.manduchova2@minv.sk; tel. č.:  0961050227, 0961050221

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť

Pri navrhovaní zmien predkladateľ vychádzal z vlastných poznatkov.


	13. Stanovisko Komisie na posudzovanie vybraných vplyvov z PPK č. 21/2025 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K doložke vybraných vplyvov
Komisia odporúča predkladateľovi, aby v prípade, že ide o transpozíciu/implementáciu práva EÚ, dané tvrdenie vyznačil v bode 1. Základné údaje, v časti Charakter predkladaného materiálu, a zároveň uviedol zoznam transponovaných smerníc/nariadení EÚ. V takomto prípade je tiež potrebné vypracovať a priložiť správnu tabuľku zhody, ktorá sa týka predkladaného materiálu.
Odôvodnenie: Predkladateľ predložil do PPK materiál, ktorý obsahuje aj vypracovanú tabuľku zhody – tá sa však netýka predloženého materiálu. Tabuľka zhody je súčasťou návrhu zákona, ak sa preberá alebo vykonáva právne záväzný akt Európskej únie

Pripomienka akceptovaná
· transponovaná smernica doplnená do základných údajov doložky vybraných vplyvov,
· úprava tabuľky zhody.
· Po pripomienkovom konaní pôvodne navrhovaná transpozícia smernice EÚ vypustená z návrhu zákona (vrátane tabuľky zhody).

K vplyvom na podnikateľské prostredie
Komisia žiada predkladateľa, aby v Doložke vybraných vplyvov vyznačil negatívny vplyv na podnikateľské prostredie, a to v časti 9. Vybrané vplyvy materiálu, a aby tiež vyznačil aj uplatňovanie mechanizmu znižovania byrokracie a nákladov.
Odôvodnenie: Materiál zakladá negatívne vplyvy na podnikateľské prostredie. Zároveň má Komisia za to, že dané vplyvy je možné kvantifikovať, preto Komisia žiada aj vyznačenie uplatňovania mechanizmu.

Pripomienka akceptovaná
· negatívny vplyv na podnikateľské prostredie v časti 9. vybrané vplyvy, ako aj uplatňovanie mechanizmu znižovania byrokracie a nákladov bol vyznačený.

Komisia žiada predkladateľa, aby vypracoval Analýzu vplyvov podnikateľské prostredie, kde Komisia žiada, aby popísal dané vplyvy v analýze vplyvov na podnikateľské prostredie. Zároveň Komisia žiada, aby k daným vplyvom vypracoval aj Kalkulačku nákladov s danými vplyvmi.
Odôvodnenie: Materiál zavádza evidenciu používania výstražných znamení a povinnosť určiť podmienky ich používania, čo ovplyvní firmy prevádzkujúce vozidlá s právom prednostnej jazdy (§ 40) – toto predstavuje negatívny vplyv. Ďalší negatívny vplyv je možné vidieť v zavádzaní možnosti zadržania evidenčného čísla vozidla  v prípade nezaplatenia pokuty (§ 72a). 
V prípade potreby zodpovedania ďalších otázok je možné kontaktovať pracovníkov Ministerstva hospodárstva Slovenskej republiky na  adrese 1in2out@mhsr.sk. 

Pripomienka akceptovaná
· vypracovanie analýzy vplyvov na podnikateľské prostredie a kalkulačky nákladov.

K vplyvom na rozpočet verejnej správy
Keďže predmetné výdavky budú zabezpečené v rámci schválených limitov výdavkov kapitol MV SR a MD SR na rok 2026, v bode 9. doložky vybraných vplyvov je potrebné označiť „žiadny“ vplyv na limit verejných výdavkov a v analýze vplyvov na rozpočet tabuľky č. 1/B a 4/B nevypĺňať.

Pripomienka akceptovaná
· označený žiadny vplyv na limit verejných výdavkov,
· tabuľky č. 1/B a 4/B v analýze vplyvov na rozpočet nevyplnené.

Materiál bude mať aj pozitívny vplyv na rozpočet verejnej správy v súvislosti so sprísnením sankcií za prekročenie rýchlosti jazdy ako aj v súvislosti so zmenami v sadzobníku správnych poplatkov, pričom predkladateľ v analýze vplyvov na rozpočet uvádza, že tento pozitívny vplyv nie je možné exaktne kvantifikovať. Je potrebné uviesť aspoň kvalifikovaný odhad predmetných príjmov.

Pripomienka akceptovaná
· pozitívny vplyv sprísnenia sankcií za prekročenie rýchlosti jazdy kvalifikovaným odhadom určený v analýze vplyvov na rozpočet,
· pozitívny vplyv zmien v sadzobníku správnych poplatkov kvalifikovaným odhadom určený v analýze vplyvov na rozpočet; v dôvodovej správe doplnený dôvod určenia osobitnej sumy pri podaní žiadosti elektronicky.

V časti 2.1.1. analýzy vplyvov na rozpočet  sa uvádza: „V súlade s odporúčaním obsiahnutom v bode 38 smernice EP a rady (EÚ) 2024/3237...navrhuje sa vrátenie 10 % z celkového príjmu z pokút uložených podľa § 139a zákona č. 8/2009 Z. z. (pokuty sú príjmov štátneho rozpočtu) späť MV SR pre pokrytie prevádzkových nákladov, úprav informačných systémov a rozširovania siete pokrytia problematických/nehodových miest príslušnými technickými zariadeniami.“ Uvedený text a s ním súvisiacu tabuľku v časti 2.1.1. analýzy vplyvov na rozpočet Komisia žiada vypustiť z dôvodu, že pokuty sú príjmom štátneho rozpočtu a na tieto prostriedky sa nevzťahuje výnimka z ich použitia v prospech prípadného povoleného prekročenia výdavkov podľa zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov. 

Pripomienka akceptovaná
· text aj tabuľka vypustená, po konzultácii vypustený aj príslušný bod zo znenia zákona a dôvodovej správy. 

K vplyvom na informatizáciu spoločnosti
Komisia súhlasí s tvrdením predkladateľa, že predmetný návrh zákona má vplyv na informatizáciu spoločnosti. . V bode 6.2. však Komisia žiada doplniť všetky informačné systémy v ktorých sa v zmysle predkladaného materiálu budú vykonávať úpravy. V predloženej analýze vplyvov na informatizáciu spoločnosti je uvedený iba jeden systém, avšak v rozpočtovej doložke predkladateľ uvádza finančné nároky v súvislosti s úpravou viacerých systémov, ktoré tým pádom v analýze na informatizáciu spoločnosti absentujú. 

Pripomienka akceptovaná
· v bode 6.2. Analýzy vplyvov na informatizáciu spoločnosti doplnené úpravy systémov CESDaP a JISCD.

K sociálnym vplyvom
Komisia odporúča v bode 9 doložky vybraných vplyvov označiť pozitívne a negatívne sociálne vplyvy predloženého materiálu.
Odôvodnenie: Predložený návrh zákona v porovnaní so súčasným stavom zavádza viaceré zmeny. Napr. zavedenie bodového hodnotenia vodičov, ktoré môže spôsobiť až odobratie vodičského oprávnenia, sprísnenie sankcií v porovnaní so súčasným stavom, rozšírenie okruhu porušení pravidiel cestnej premávky vodičom, ktoré možno riešiť v rámci objektívnej zodpovednosti držiteľa vozidla, zmeny v oblasti zaradenia účastníka vodičského kurzu do praktického výcviku, zvýšenie ochrany chodcov, úprava kategórie účastníkov cestnej premávky nazvanej „malé elektrické vozidlá“. Uvádzané zmeny zakladajú sociálne vplyvy, ktoré je potrebné označiť v bode 9 doložky vybraných vplyvov a zároveň bližším spôsobom zhodnotiť v analýze sociálnych vplyvov, predovšetkým v bode 4.2. – vplyvy na prístup k zdrojom, právam, tovarom a službám.

Pripomienka akceptovaná
· v bode 9 doložky vybraných vplyvov označené pozitívne aj negatívne sociálne vplyvy a vypracovaná analýza sociálnych vplyvov.

Ku goldplatingu (všeobecne)
Komisia upozorňuje, že v tabuľke zhody je potrebné identifikovať v stĺpci 9, či ide o goldplating, a to tak, že sa uvedie vždy jedna z poznámok identifikácie goldplatingu. 
V prípade, že transponované ustanovenie predstavuje goldplating, je potrebné okrem poznámky „GP – A“, uviesť v 9. stĺpci aj o akú kategóriu goldplatingu ide, v skrátenom slovnom označení a  to podľa prílohy č. 3 k Legislatívnym pravidlám vlády SR. Ďalej je potrebné v stĺpci 10 uviesť oblasť, na ktorú má goldplating vplyv podľa Jednotnej metodiky na posudzovanie vybraných vplyvov, alebo inú oblasť, na ktorú má goldplating vplyv, pričom ako prvá oblasť sa vždy uvedie oblasť s vplyvom na podnikateľské prostredie, ak je takýto vplyv identifikovaný. Pod tabuľkou zhody sa následne uvedie „Vyjadrenie k opodstatnenosti goldplatingu a jeho odôvodnenie“.
V prípade, že transponované ustanovenie nepredstavuje goldplating v stĺpci 9 sa uvedie poznámka: „GP – N“, čo znamená, že goldplating nie je identifikovaný a stĺpec 10 sa nevypĺňa.

Pripomienka akceptovaná
· tabuľka zhody upravená.
· [bookmark: _GoBack]Po pripomienkovom konaní pôvodne navrhovaná transpozícia smernice EÚ vypustená z návrhu zákona (vrátane tabuľky zhody).

	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

